พาณิชย์ ระบุนำปาล์มไปผลิตเป็นกระแสไฟฟ้าและส่งเสริมการใช้น้ำมันดีเซลหมุนเร็วบี20 จะช่วยแก้แก้ปัญหาราคาปาล์มตกต่ำได้
พาณิชย์ระบุนำปาล์มไปผลิตเป็นกระแสไฟฟ้าและส่งเสริมการใช้น้ำมันดีเซลหมุนเร็วบี20 จะช่วยแก้แก้ปัญหาราคาปาล์มตกต่ำได้  มั่นใจ2 เดือนสต็อกน้ำมันปาล์มดิบคงเหลือในระดับปกติ    นายวิชัย  โภชนกิจอธิบดีกรมการค้าภายในเปิดเผยสาเหตุที่ราคาผลปาล์มน้ำมันตกต่ำในขณะนี้ว่าเนื่องจากอากาศร้อนจัดส่งผลให้ผลปาล์มมีสภาพสุกแดดจากความร้อนจนทำให้ทางใบและคอปาล์มพับลงมาเกษตรกรจึงต้องเร่งตัดผลปาล์มเพื่อส่งขายให้กับโรงสกัดซึ่งเกษตรกรต้องรอคิวนาน1-2 วันทำให้มีค่าใช้จ่ายในการขนส่งเพิ่มขึ้นและเปอร์เซ็นต์น้ำมันปาล์มลดลงประกอบกับใกล้เปิดภาคเรียนเกษตรกรจึงเร่งตัดผลปาล์มเพื่อมาเป็นค่าใช้จ่ายสำหรับบุตรหลานในขณะที่การส่งออกลดลงเนื่องจากสหภาพยุโรปออกมาตรการยกเลิกใช้น้ำมันปาล์มในการผลิตเชื้อเพลิงชีวภาพรวมทั้งการขึ้นอัตราภาษีนำเข้าของอินเดียซึ่งเป็นผู้นำเข้าน้ำมันปาล์มอันดับ1 ของโลกทั้งนี้กรมการค้าภายในได้บูรณาการการดำเนินมาตรการปรับสมดุลน้ำมันปาล์มในประเทศภายใต้คณะอนุกรรมการฯโดยได้ประกาศรับสมัครผู้จำหน่ายน้ำมันปาล์มดิบให้แก่การไฟฟ้าฝ่ายผลิตแห่งประเทศไทย(กฟผ.) เพื่อนำไปใช้เป็นเชื้อเพลิงในการผลิตกระแสไฟฟ้าตั้งแต่วันที่2 มกราคมถึง1 มีนาคม2562 ซึ่งครบถ้วนตามเป้าหมาย160,000 ตันแล้วและปัจจุบันกฟผ. ได้รับมอบน้ำมันปาล์มดิบแล้วจำนวน152,000 ตันคงเหลือที่จะรับมอบเพิ่มเติมอีก8,000 ตันภายในเดือนเมษายนนี้     สำหรับการผลักดันการใช้ด้านพลังงานได้กำหนดเป้าหมายการส่งเสริมการใช้น้ำมันดีเซลหมุนเร็วบี20 วันละ20 ล้านลิตรซึ่งขณะนี้ทุกหน่วยงานได้เร่งรัดขับเคลื่อนให้บรรลุเป้าหมายทั้งการประกาศรับรองมาตรฐานคุณภาพน้ำมันบี20 กำหนดยี่ห้อและรุ่นรถยนต์ที่สามารถใช้บี20 ได้การเพิ่มสถานที่จำหน่ายเพื่อกระจายให้ครอบคลุมทุกพื้นที่การส่งเสริมบริษัทผู้ผลิตรถยนต์ที่มีความพร้อมในการพัฒนาเครื่องยนต์ของรถยนต์รุ่นใหม่ให้รองรับการใช้บี20  รวมทั้งมาตรการลดราคาจำหน่ายบี20 ต่ำกว่าน้ำมันดีเซลลิตรละ5 บาทและการลดภาษีรถยนต์ที่ใช้ไบโอดีเซลซึ่งมาตรการจูงใจดังกล่าวจะสามารถรองรับน้ำมันปาล์มดิบได้ปีละมากกว่า1,270,000 ตันซึ่งคาดว่าการขับเคลื่อนมาตรการของภาครัฐทั้งสองมาตรการจะช่วยลดสต็อกน้ำมันปาล์มดิบที่มีอยู่ประมาณ370,000 ตันให้คงเหลือในระดับสต็อกปกติในอีก2 เดือนข้างหน้าเพื่รักษาเสถียรภาพราคาผลปาล์มน้ำมันที่เกษตรกรขายได้ให้อยู่ในระดับที่เกษตรกรอยู่ได้